《送阮子俊归池阳》
宋代·陈著

袖携诸老义门诗，烨烨精神起病衰。
千里远来风教地，一言不及浪游私。
山家饭粟论交淡，驿路逢梅信步迟。
古道蔼然三代上，由来好事要扶持。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。